UNIVERZITET U SARAJEVU

VETERINARSKI FAKULTET

Na osnovu odredaba Zakona o visokom obrazovanju (“Službene novine Kantona Sarajevo“, br.: 33/17, 35/20, 40/20 i 39/21), odredaba Statuta Univerziteta u Sarajevu, prijedloga odluka Vijeća Fakulteta br.: 02-16-323-5/21 i 02-16-880-5/20 od 07.05.2021. godine, Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja broj: 01-8-27/21 od 26.05.2021. godine i Odluke dekana Fakulteta o raspisivanju javnog konkursa broj: 02-16-323-11/21 a po prethodnim saglasnostima raspisuje se

***K O N K U R S***

***za izbor akademskog osoblja***

***Oblast Temeljne nauke veterinarske medicine - nastavnik u zvanju docent, 1 izvršilac - puno radno vrijeme***

***Oblast Kliničke nauke veterinarske medicine*** *-* ***saradnik u zvanju asistent - 1 izvršilac, puno radno vrijeme***

Kandidati za izbor u naučnonastavno zvanje *docent* treba da ispunjavaju uvjete iz člana 96. Zakona o visokom obrazovanju i član 194. stav (1) tačka d) Statuta Univerziteta u Sarajevu.

**MINIMALNI UVJETI ZA IZBOR**:

**DOCENT**: naučni stepen doktora u oblasti za koju se bira, najmanje tri naučna rada iz oblasti za koju se bira objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

Uz svojeručno potpisanu prijavu kandidati trebaju da prilože dokaze o ispunjavanju uvjeta za izbor kako slijedi:

1. biografiju (CV) i spisak objavljenih naučnih radova iz oblasti za koju se vrši izbor kao i sami radovi;
2. ovjerene kopije diploma i druge dokumentacije o stečenom obrazovanju ne starije od šest mjeseci (završen Prirodno - matematički fakultet; visoka stručna sprema (stečena diploma sa stručnim nazivom diplomirani fizičar, diploma naučnog stepena magistra i diploma naučnog stepena doktora, odnosno diplome I (prvog), II (drugog) i III (trećeg) ciklusa studija po Bolonji ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku), te drugu dokumentaciju o stečenom zvanju;
3. izvod iz matične knjige rođenih (ovjerena kopija ne starija od 6 mjeseci);
4. uvjerenje o državljanstvu (ovjerena kopija ne starija od 6 mjeseci);
5. podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
6. ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Kandidati za izbor u naučnonastavno zvanje *asistent* treba da ispunjavaju uvjete iz člana 96. Zakona o visokom obrazovanju i član 194. stav (1) tačka a) Statuta Univerziteta u Sarajevu.

**MINIMALNI UVJETI ZA IZBOR**:

**ASISTENT:** završen ciklus studija koji se vrednuje sa najmanje 300 ECTS bodova i najnižom prosječnom ocjenom 8 ili 3,5.

Uz svojeručno potpisanu prijavu kandidati trebaju da prilože dokaze o ispunjavanju uvjeta za izbor kako slijedi:

1. Biografiju (CV);
2. Izvod iz matične knjige rođenih (ovjerena kopija ne starija od 6 mjeseci);
3. Uvjerenje o državljanstvu (ovjerena kopija ne starija od 6 mjeseci);
4. Diploma o završenom Veterinarskom fakultetu i dodatak diplomi sa dokazom o prosjeku ocjena/uvjerenje o položenim ispitima (ovjerena kopija);
5. Prijevod gore navedene diplome, ukoliko je izdata van BiH (ovjerena kopija);
6. Rješenje o nostrifikaciji gore navedene diplome (ovjerena kopija);
7. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
8. Ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Kandidat koji se prijavljuje na konkurs za izbor u akademsko zvanje, obavezan je u svojoj prijavi naznačiti akademsko zvanje i oblast za koju se prijavljuje. U suprotnom, takva prijava će se smatrati neurednom i neće biti razmatrana.

Sa izabranim kandidatom zaključit će se Ugovor o radu sa punim radnim vremenom na period na koji je izabran u skladu sa članom 94. stav (4) Zakona o visokom obrazovanju i u skladu sa članom 193. stav (2) Statuta Univerziteta u Sarajevu.

Dokumenti se dostavljaju u ovjerenoj kopiji.

Konkurs ostaje otvoren 15 dana počev od narednog dana od dana objavljivanja.

Nepotpune i neblagovremene prijave neće se uzimati u razmatranje.

Prijave sa dokazima o ispunjavanju uvjeta predviđenih konkursom dostaviti neposredno ili putem pošte na adresu: Univerzitet u Sarajevu - Veterinarski fakultet, Zmaja od Bosne 90, 71000 Sarajevo.

Kontakt osobe Dejan Arslanagić, mr. iur. i Amila Vejzagić, dipl. iur., telefon 033/729-158.